Matrikulant glo tydens Rage-vieringe verkrag | Maroela Media
Matrikulant glo tydens Rage-vieringe verkrag
'n Tienermeisie is glo vandeesweek te midde van die gewilde Rage-vieringe in Umhlanga, KwaZulu-Natal, verkrag.
Lt.kol. Thulani Zwane, provinsiale polisiewoordvoerder, het Vrydag aan Maroela Media gesê die beweerde verkragting het Maandag in 'n hotel in Umhlanga plaasgevind.
"Die 18-jarige meisie is na bewering deur 'n 18-jarige verdagte verkrag. Die verdagte is aan haar bekend," het Zwane gesê.
'n Saak van verkragting is by die Durban-Noord-polisie aanhangig gemaak, waarna die jong man in hegtenis geneem is. Hy moet binnekort in die hof verskyn. Zwane het gesê die saak is in 'n sensitiewe stadium en meer inligting kan nie nou beskikbaar gemaak word nie.
Rage-partytjies het oor die afgelope paar jaar 'n gewilde jaarlikse instelling vir skoolverlaters geword wat op kusdorpe landwyd toesak om hul matriekvakansie daar deur te bring.
Lees ook: Rage reageer ná matriekmeisie se 'verkragting'
Wens ouers van seuns en meisies kom tot hul sinne en weier dat hul kinders na sulke imorele geleenthede gaan.
Ouers……moenie jul kinders "drop " nie….mens kry d indruk julle wil v hulle ontslae raak.
So dankbaar my dogter en haar vriendinne het nie belang gestel om te gaan nie.
Ek as destydse matriekleerling, wat toe klaar eksamen geskryf het… het self besluit om nie op so 'n 'vakansie' te gaan nie.. was nog nooit spyt daaroor nie.
Ek het ook nooit op so vakansie gegaan nie. Is nie een dag spyt nie
Al loop 'n meisie KAAL, is dit geen verskoning om jou soos 'n bosdier te gedra nie. Maar, ek sluk swaar aan "verkragting" wanneer die doel van die byeenkomste absoluut daaroor gaan om snotdronk te raak. Soos jy sê, elke storie het 3 kante.